সম্মোহিত অবস্থায় আমাদের মস্তিষ্কের অবস্থা বুঝতে একটি উদাহরণ দেই। পরীক্ষার একটি অংশ আপনি নিজেই করতে পারেন। একটি খাতায় লাল কালি দিয়ে লিখুন ‘নীল’ আর নীল কালি দিয়ে লিখুন ‘লাল’, এভাবে আরো কয়েকটি রঙের নাম লিখবেন, তবে ভিন্ন রঙের কালি দিয়ে। এখন আপনার কোনো এক বন্ধুকে ডেকে কী রঙের নাম লেখা পড়তে বলুন। কাজটি যতটা সহজ ভাবছেন, ততটা সহজ কিন্তু নয়। আমাদের মস্তিষ্ক দ্বন্দে পড়ে যায় এসময় সঠিক রঙটি বলার ক্ষেত্রে। এখন, যদি রঙের নাম ইংরেজি বা বাংলায় না হয়ে আপনার অজানা কোনো ভাষায় লেখা হতো তাহলে কিন্তু আপনি বা আপনার বন্ধু মোটেও কোনো ঝামেলায় পড়তেন না।